<classify> Kwa mujibu wa taarifa ya JWTZ iliyotolewa juzi, hafla hiyo ya kukabidhiwa ulingo itafanyika Aprili 5 katika viwanja vya shule ya muziki ya jeshi hilo Mwenge jijini Dar es Salaam.Taarifa hiyo ilisema kuwa Nape atakabidhiwa ulingo huo kwa niaba ya Mkuu wa Majeshi ya Ulinzi na Usalama, Davis Mwamunyange.Taarifa hiyo ilitolewa na Kurugenzi ya Habari na Mawasiliano Makao Makuu ya Jeshi Upanga jijini Dar es Salaam.Ulingo huo utasaidia harakati za jeshi hilo za kuinua michezo hasa ule wa ngumi, ambayo Tanzania ilifanya vizuri katika mashindano ya kimataifa miaka ya nyuma.Mabondia kama akina Nassoro Michael, Said Omary Gogopoa, Seleman Kidunda na wengineo wengi walivuma kwa nyakati tofauti wakiwa na timu hiyo ya JWTZ.  <topic>: MICHEZO 